〔古文〕《广韵》《集韵》《韵会》浅野切《正韵》七野切,音跙。借曰之辞。《论语》且予之类是也。 　　又未定之辞。《礼·檀弓》曾子曰:祖者,且也。且胡为其不可以反宿。 　　又又也。《诗·小雅》君子有酒,多且旨。 　　又此也。《诗·周颂》匪且有且。《传》非独此处有此稼穑之事也。 　　又姑且也。《诗·唐风》且以喜乐。 　　又将也。《史记·项羽纪》范增谓项庄曰:若属且为所卤。 　　又苟且也。《庄子·庚桑楚》老子语南荣趎曰:与物且者,其身不容,焉能容人。《注》且者,姑与物为雷同,而志不在也。 　　又姓。宋且谨修,明且。俗误读苴。 　　又通作俎。荐牲具。祭祀燕飨用之。 　　又《集韵》《韵会》《正韵》子余切,音疽。《说文》荐也。 　　又同趄。行不进也。《易·夬卦》其行次且。别作趦趄。 　　又多貌。《诗·大雅》笾豆有且。 　　又蝍蛆亦曰卽且。《史记·龟筴传》腾蛇之神,而殆於卽且。 　　又《尔雅·释天》六月为且。《郭注》阙诂。或云:一作焦月。六月盛热,故曰焦。 　　又巴且,见《司马相如赋》。《史记》作猼且,卽巴焦。 　　又语馀声。《诗·郑风》士曰旣且。《朱传》音疽。语辞,与乃见狂且,其乐只且,匪我思且,椒聊且,曰父母且,诸且字皆语馀声。 　　又《集韵》《韵会》《正韵》丛租切。与徂同,往也。 　　又《韵会》七序切,徐去声。恭敬貌。《诗·周颂》有萋有且。　《正字通》《说文》且从几,足有二横。一,地也。象藉於地形。音阻。阻诅谐且为声,馀义皆假借。孙愐譌用子余切。《韵会》马韵且引《说文》义同俎,譌转鱼韵,为孙切所蔽,音同疽,音义相矛盾。 　　又俎本作且,且字借义旣广,故别加半肉作俎以别之。